
APEL PENTRU SELECTAREA SUBIECTELOR 

CONCURSUL INTERJUDEȚEAN DE LIMBA FRANCEZĂ 

„TROPHÉES DES COLLÉGIENS”

Ediția a IV-a – 7 mai 2022

Comisia de organizare a Concursului Interjudețean de limba franceză „Trophées des collégiens” lansează prezentul apel, tuturor profesorilor de limba franceză din județul Maramureș, în vederea realizării subiectelor pentru concursul de limba franceză.

Profesorii care elaborează propuneri de subiecte însoțite de baremele de evaluare și de notare le vor transmite comisiei de organizare pănă la data de 30.04.2022 pe adresa tropheesdescollegiens@gmail.com.

Comisia care va analiza propunerile de subiecte va avea în vedere corectitudinea științifică și lingvistică, corectitudinea proiectării itemilor/subiectelor precum și corectitudinea punctajelor.
Specificații pentru elaborarea propunerilor de subiecte / bareme de evaluare și de notare.
Propunerile de  subiecte se vor elabora ținând cont de următoarele aspecte :

· Să fie formulate clar, precis și în strictă concordanță cu programa specifică ;

· Să aibă un nivel de dificultate corespunzător unei evaluări cu funcția de selecție (concurs) ;

· Să permită rezolvarea în timpul alocat probelor scrise (60 de minute clasele V – VI, respectiv 90 de minute clasele VII – VIII) ;
· Să respecte specificul disciplinei și particularitățile de vârstă ale participanților – să se încadreze în structura probei (conform regulamentului specific) ; 

· Redactarea subiectelor /baremelor de evaluare și de notare se realizează utilizând fontul TNR, cu dimensiunea 12 și se folosesc diacriticele specifice limbii franceze ;  

· În proiectarea subiectelor se respectă legislația referitoare la drepturile de autor, în cazul utilizării unor texte preluate se indică sursa și/sau autorul. 

